**ՀԻՄՆԱՎՈՐՈՒՄ
«ԱԲՈՎՅԱՆ ՀԱՄԱՅՆՔԻ ԱԲՈՎՅԱՆ ՔԱՂԱՔՈՒՄ ԳՏՆՎՈՂ 07-002-0146- ԾԱԾԿԱԳՐԻՑ 0.1838 ՀԵԿՏԱՐ ՄԱԿԵՐԵՍՈՎ ԵՎ 07-002-0148- ԾԱԾԿԱԳՐԻՑ 0.1923 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԵՐԻ ԳՈՐԾԱՌՆԱԿԱՆ ՆՇԱՆԱԿՈՒԹՅՈՒՆՆԵՐԸ ԳԼԽԱՎՈՐ ՀԱՏԱԿԱԳԾՈՒՄ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի Աբովյան քաղաքում գտնվող 07-002-0146- կադաստրային ծածկագրից 0.1838 հեկտար մակերեսով և 07-002-0148- կադաստրային ծածկագրից 0.1923 հեկտար մակերեսով բնակավայրերի նպատակային նշանակության հողամասերը   ըստ կադաստրային քարտեզի և պետական գրանցման հանդիսանում են բնակավայրերի նպատակային նշանակության բնակելի և հասարակական կառուցապատման հողամասեր։ Նշված տարածքում բնակիչները քաղաքաշինական ծրագրեր իրականացնելու և ներդրումներ կատարելու համար դիմել են համայնք համապատասխան թույլտվությունների ստացման նպատակով։ Հայաստանի Հանրապետության կառավարության 09.08.2007թ. N 1036-Ն որոշմամբ հաստատված Աբովյան քաղաքային համայնքի գլխավոր հատակագիծը կադաստրային քարտեզի հետ համադրման արդյունքում պարզվել է, որ նշված հատվածում գլխավոր հատակագծի գծագիրը շեղված է կադաստրային քարտեզի գծագրից։ Արդյունքում քաղաքացիների սեփականություն հանդիսացող 07-002-0146- կադաստրային ծածկագրում 0.1838 հեկտար մակերեսով և 07-002-0148- կադաստրային ծածկագրում 0.1923 հեկտար մակերեսով բնակավայրերի նպատակային նշանակության հողամասերը գլխավոր հատակագծում նշված են որպես ընդհանուր օգտագործման ճանապարհ։ Իրականում նշված հատվածով անցնում ե հանրապետական նշանակության Հ-1 ավտոմոբիլային ճանապարհը, որը կադաստրային քարտեզում հստակ արտացոլված է, իսկ գլխավոր հատակագծում արտացոլված է տեղադիրքի շեղումով։

 Հողամասի գործառնական նշանակության փոփոխության վերաբերյալ սահմանված կարգով ստացվել է Հայաստանի Հանրապետության քաղաքաշինության կոմիտեի համաձայնությունը։

Հաշվի առնելով վերոնշյալը և հիմք ընդունելով այն հանգամանքը, որ վերը նշված տարածքում քաղաքացիներն ունեն ինքնակամ շինությունների օրինականացման, քաղաքաշինական ծրագրերի իրականացման և ներդրումներ ներգրավվելու խնդիրներ, առաջարկվում է Աբովյան քաղաքի գլխավոր հատակագծում կատարել փոփոխություն՝ 0.1838 հեկտար մակերեսով և 0.1923 հեկտար մակերեսով բնակավայրերի նպատակային նշանակության հողամասերի գործառնական նշանակությունները ընդհանուր օգտագործմանից փոփոխել հասարակական կառուցապատման, տեղադիրքը համապատասխանեցնելով կադաստրային քարտեզին։

 «Աբովյան համայնքի Աբովյան քաղաքում գտնվող 07-002-0146- կադաստրային ծածկագրից 0.1838 հեկտար մակերեսով և 07-002-0148- կադաստրային ծածկագրից 0.1923 հեկտար մակերեսով հողամասերի գործառնական նշանակությունները գլխավոր հատակագծում փոփոխելու մասին» ավագանու որոշման ընդունման առընչությամբ այլ իրավական ակտ ընդունելու անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**